Jos liikkuvuus riittää kyykkyyn ilman koroketta, voit oikein hyvin jättää sen pois. Jos taas kyykky sujuu nätimmin korokkeella, pidä se mukana mutta keskity oikein kovasti pakaroiden aktivoimiseen noustessa ja kuvittele levittäväsi lattiaa sivuille jaloillasi. Ei se pieni koroke kuitenkaan valtavaa muutosta tee etureisien kuormitukselle.
Myös alkulämmittelyssä voit tehdä vähän ekstraa pakaroille, kuten hallittuja lantionnostoja tiukalla pakarapuristuksella tai sivuttaiskävelyä kuminauha jalkojen ympärillä.